આજે પશ્ચિમના દેશોમાં યુવાનો અને યુવતીઓ એક પ્રકારની હતાશા અનુભવી રહ્યાં છે. તેમની ફરિયાદ એ છે કે તેમની પાસે કોઈ જીવનધ્યેય જ નથી. બધા જ લોકો વ્યક્તિગત કારકિર્દીની નિસરણી સર્કસમાં કામ કરતા વાનર કે સિંહની અદાથી ચઢતાં જોવામાં આવે છે, પણ તેમાં અંગત કે ધંધાદારી સ્વાર્થ સિવાયનો કોઈ ઉચ્ચતર હેતુ નથી. આવા સેંકડો યુવાનો સંન્યાસના માર્ગે વળી રહ્યા છે અને એ વળી સંગઠિત ધર્મના નામે ચાલતી સંસ્થાઓ કે પેઢીઓના બીજા ચક્કરમાં અટવાઈ પડ્યા હોય એવું લાગે છે.